CELEX: 62019CN0221
Language: sk
Date: 2019-03-11 00:00:00
Title: Vec C-221/19: Návrh na začatie prejudiciálneho konania, ktorý podal Sąd Okręgowy w Gdańsku (Poľsko) 11. marca 2019 — trestné konanie proti AV

19.8.2019   
            
            
               SK
            
            
               Úradný vestník Európskej únie
            
            
               C 280/16
            
         
      Návrh na začatie prejudiciálneho konania, ktorý podal Sąd Okręgowy w Gdańsku (Poľsko) 11. marca 2019 — trestné konanie proti AV
      (Vec C-221/19)
      (2019/C 280/22)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Sąd Okręgowy w Gdańsku
      
         Účastník trestného konania pred vnútroštátnym súdom
      
      AV
      
         Prejudiciálne otázky
      
      
                  1.
               
               
                  Má sa článok 3 ods. 3 Rámcového rozhodnutia Rady 2008/675/SVV z 24. júla 2008 o zohľadňovaní odsúdení v členských štátoch Európskej únie v novom trestnom konaní (1), ktorý stanovuje, že zohľadnenie predchádzajúcich odsúdení vyhlásených v iných členských štátoch podľa odseku 1 nesmie ovplyvňovať predchádzajúce odsúdenia členského štátu, ktorý vedie nové konania, alebo jeho rozhodnutia o ich vykonaní, ani ich rušiť alebo revidovať, vykladať v tom zmysle, že za porušenie podľa tohto ustanovenia sa nepovažuje len rozšírenie rozsudku, ktorým sa ukladá súhrnný trest, na trest, ktorý bol uložený rozsudkom vyhláseným v členskom štáte Európskej únie, ale aj rozšírenie predmetného súhrnného rozsudku na trest, ktorý bol prevzatý na vykonanie v inom členskom štáte Európskej únie spolu s rozsudkom vyhláseným v tomto štáte v rámci rozsudku, ktorým sa ukladá súhrnný trest?
               
            
                  2.
               
               
                  S ohľadom na ustanovenia Rámcového rozhodnutia Rady 2008/909/SVV z 27. novembra 2008 o uplatňovaní zásady vzájomného uznávania na rozsudky v trestných veciach, ktorými sa ukladajú tresty odňatia slobody alebo opatrenia zahŕňajúce pozbavenie osobnej slobody, na účely ich výkonu v Európskej únii (2) týkajúce sa zásad postupu vyhlásenia vykonateľnosti, uvedené v [jeho] článku 8 ods. 2 až 4, ako aj v článku 19 ods. 1 a 2, podľa ktorého amnestiu alebo milosť môže udeliť štát pôvodu, ako aj vykonávajúci štát (odsek 1) a o žiadostiach o preskúmanie rozsudku, ktorým sa ukladá trest, ktorý sa má vykonať podľa tohto rámcového rozhodnutia, môže rozhodnúť iba vykonávajúci štát (odsek 2) a v článku 17 ods. 1 prvej vete, podľa ktorého sa výkon trestu riadi právom vykonávajúceho štátu, je možné vydanie súhrnného rozsudku, ktorý by zahrňoval aj tresty uložené v rozsudku, ktorý bol vyhlásený v inom členskom štáte Európskej únie a bol prevzatý na vykonanie v inom členskom štáte Európskej únie, spolu s iným rozsudkom vyhláseným v tomto štáte v rámci súhrnného rozsudku?
               
            
         (1)  Ú. v. EÚ L 220, 2008, s. 32.
      
         (2)  Ú. v. EÚ L 327, 2008, s. 27.